چاوی گورگ
که خۆم ناسی
دنیا شهو بوو
شهوێکی چڕ، تاریک تاریک!
تيشکێکي دوور
له ئهوپهڕی ئاسۆی دووری ژیانمهوه
وهکوو مهشخهڵ داگیرسابوو
بهڵام ڕێگا
پڕ له کۆسپ و کهندهڵان بوو
ئاستهنگێکی دوور و باریک!
تیشکی هیوا گرشهی ئههات
بۆ لای خۆی بانگی ئهکردم
ڕایدهکێشام!
هێزی ئهدا بهههنگاوم
بیر و ئهندێشهی ئهبردم!
ساڵههای ساڵ
به قهد ساڵهکانی عومرم، ڕێگام بڕی
گۆچانی ئاسنم شکاند
سهد پێڵاوی پۆڵام دڕی
ههر ههنگاوێ زامێکی قووڵ
ڕێگا ههموو ژان و بڕک بوو
هێزی هیوا بهرهو ئامانجی ئهبردم
گهیشتم و دڵ پڕ له حهز، ئاوات، تاسه…
ماندوو، بێ هێز،
ئهژنۆ شکاو
ئامێزم بۆ تیشک کردهوه
بهڵام ئهفسووس، ئهفسووس، ئهفسووس
ئهو مهشخهڵه چاوی گورگ بوو!!
1367 – 1988
جەلال مەلەکشا - جلال ملکشا - Jalal Malaksha